Komisijos reglamentas (EB) Nr. 1854/2002
2002 m. spalio 17 d.
iš dalies keičiantis Reglamentą (EB) Nr. 2879/2000, nustatantį išsamias Tarybos reglamento (EB) Nr. 2702/1999 dėl informacijos apie žemės ūkio produktus teikimo ir jų skatinimo trečiosiose šalyse priemonių taikymo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gruodžio 14 d. Tarybos reglamentą (EB) Nr. 2702/1999 dėl informacijos apie žemės ūkio produktus teikimo ir jų skatinimo trečiosiose šalyse priemonių [1], ypač į jo 11 straipsnį,
kadangi:
(1) Komisijos reglamentas (EB) Nr. 2879/2000 [2] su paskutiniais pakeitimais, padarytais Reglamentu (EB) Nr. 1955/2001 [3], nustato išsamias prieš tai minėto reglamento taikymo taisykles.
(2) Reglamento (EB) Nr. 2879/2000 9 straipsnio 3 dalis nustato rugsėjo 30 d. terminą, iki kurio Komisija turi priimti sprendimą dėl pasirinktų programų ir įgyvendinančių institucijų.
(3) Iki 2002 m. valstybių narių pateiktuose programų pasiūlymuose trūksta papildomos informacijos, kurią Komisija gaus netrukus.
(4) Esant tokioms aplinkybėms, norint, kad būtų užbaigtas programų nagrinėjimas ir pasirinkimas, terminas, iki kurio turi būti priimtas Komisijos sprendimas, turėtų būti pratęstas iki 2002 m. lapkričio 15 d.
(5) Šiame reglamente nustatytos priemonės atitinka vadybos komitetų bendro posėdžio dėl žemės ūkio produktų skatinimo metu paskelbtą nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2879/2000 9 straipsnio 3 dalies paskutinis papunktis keičiamas taip:
"Dėl 2002 metais pateiktų programų Komisija priima sprendimą ne vėliau kaip 2002 m. lapkričio 15 d."
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. spalio 17 d.